
Disgrifiad Swydd  
	Teitl Swydd 
	Swyddog Carchardai Arbenigol: Hyfforddwr Addysg Gorfforol 

	Proffil Grŵp 
	Swyddog Carchardai Arbenigol  

	Lefel yn y Sefydliad 
	Cyflenwi 3-4 
 
 

	Band 
	4 


 
	Trosolwg o’r swydd  
	Swydd weithredol mewn sefydliad yw hon. 

	Crynodeb  
	Bydd deiliad y swydd yn Swyddog Carchardai a fydd yn cael hyfforddiant arbenigol gan Hyfforddwr Addysg Gorfforol ychwanegol i gyflawni'r swydd hon.  
Bydd yn goruchwylio ac yn cefnogi carcharorion mewn lleoliad carcharu diogel, gan sicrhau bod yr holl wasanaethau’n cael eu darparu i safon uchel a bod diogelwch a rheolaeth yn cael eu cynnal drwy'r amser.   
Byddant hefyd yn cael eu defnyddio fel Swyddog Goruchwylio lle bo angen. 
Mae hon yn swydd weithredol heb unrhyw reolaeth llinell; fodd bynnag, bydd gan ddeiliad y swydd gyfrifoldebau goruchwylio staff. 

	Cyfrifoldebau, 
Gweithgareddau a Dyletswyddau  
	Disgwylir i ddeiliad y swydd gyflawni’r cyfrifoldebau, y gweithgareddau a’r dyletswyddau canlynol: 
 
· Cychwyn, datblygu a darparu rhaglenni a gweithgareddau addysg gorfforol ar gyfer carcharorion. Addasu rhaglenni ar gyfer carcharorion unigol fel y bo’n briodol. 
· Darparu sesiynau cynefino mewn campfa gan gynnwys iechyd a diogelwch a defnyddio offer.  
· Darparu gweithgareddau addysg achrededig wedi’u cynllunio ymlaen llaw a hyfforddiant codi a chario i garcharorion, gan lynu wrth ganllawiau’r Swyddfa Safonau Addysg (OFSTED). 
· Cyfweld a dyrannu carcharorion ar gyrsiau. Cynnal asesiad risg ac iechyd cychwynnol o garcharorion a chysylltu â gofal iechyd i sicrhau eu bod yn cael archwiliad meddygol lle bo angen, a chynorthwyo i adsefydlu anafiadau chwaraeon. 
· Adolygu’n rheolaidd y Cynlluniau Dysgu Unigol a osodir a monitro targedau i herio carcharorion. 
· Cysylltu’n rheolaidd â chyrff dyfarnu ynghylch cyrsiau ac ardystio. 
· Nodi cyfleoedd ar gyfer carcharorion a rheoli eu cyfranogiad mewn gweithgareddau, digwyddiadau a chynlluniau gwobrwyo allanol. 
· Gweithredu fel dilysydd mewnol ar gyfer cyrsiau mewnol. 
· Darparu hyfforddiant ffitrwydd i staff a chyfrannu at Ddiwrnodau ‘Lles’. 
· Cynnal archwiliadau rheolaidd ar gyfarpar a chynnal a chadw cofnodion.  
· Archebu offer newydd pan fo angen a sicrhau bod yr holl waith atgyweirio’n cael ei wneud ar gyfarpar sydd eisoes yn bodoli. 
 
Cyflawni tasgau eraill gan gynnwys: 
· Goruchwylio a rheoli carcharorion yn weddus, yn gyfreithiol ac yn ddiogel wrth gyflawni pob gweithgaredd. 
· Arfer pwerau Cwnstabl. 
· Cynnal chwiliadau ar garcharorion, staff ac ymwelwyr yn ôl y gofyn. 
· Ymgymryd â gwaith hebrwng yn allanol. 
· Darparu ymateb ‘cyntaf ar y safle’ mewn digwyddiadau. 
· Cynnal a diweddaru systemau yn unol â chytundebau lleol. 
· Paratoi dogfennau perthnasol ar gyfer rheolwyr at ddibenion gwirio/sicrhau ansawdd. 
· Mynychu a chyfrannu at gyfarfodydd perthnasol fel y bo'r angen. 
· Cwblhau a diweddaru Cynllun Personol Gadael mewn Argyfwng. 
· Sefydlu, datblygu a chynnal perthnasoedd proffesiynol gyda'r carcharorion a’r staff. 
· Deall a chydymffurfio â pholisïau cenedlaethol/lleol a deddfwriaeth. 
 
Pan fo angen, gweithredu fel Swyddog Goruchwylio yn unol â’r disgrifiadau swydd canlynol: 
 
· Swyddog Goruchwylio: Diogel, Gweddus a Sicr / Pobl Ifanc 
· Swyddog Goruchwylio: Gweithrediadau / Pobl Ifanc 
· Swyddog Goruchwylio: Uned Arbennig 
· Swyddog Goruchwylio: Hebrwng Categori A 
· Swyddog Goruchwylio: Nosweithiau / Pobl Ifanc 
· Swyddog Goruchwylio: Trefn 
· Swyddog Goruchwylio: Hyfforddwr Addysg Gorfforol 
 
Mae’r dyletswyddau/cyfrifoldebau uchod yn disgrifio’r swydd fel y mae ar hyn o bryd, ac ni fwriedir i’r rhestr hon fod yn gwbl gyflawn. Disgwylir i ddeiliad y swydd dderbyn addasiadau rhesymol a thasgau ychwanegol ar lefel debyg a allai fod yn angenrheidiol. Mae’n bosibl y bydd addasiadau sylweddol yn golygu y bydd angen ailedrych ar y swydd o dan y Cynllun Gwerthuso Swyddi, a bydd hyn yn cael ei drafod â deiliad y swydd yn y lle cyntaf. 

Gallu cyflawni holl agweddau llafar y swydd yn hyderus drwy gyfrwng y Saesneg neu (pan nodir hynny yng Nghymru) yn Gymraeg.



 
	Ymddygiad 
	· Cyflawni’n Gyflym 
· Arweinyddiaeth 
· Cyfathrebu a Dylanwadu  
· Cydweithio 
· Rheoli Gwasanaeth o Safon 

	Cryfderau 
	Argymhellir bod y cryfderau’n cael eu dewis yn lleol, argymhellir 4-8. 
 

	Profiad Hanfodol 
	• 	Rhaid bod yn gymwys mewn gweithdrefnau carcharu, gan gynnwys asesiadau risg deinamig 

	Gofynion technegol 
	· Cwblhau Hyfforddiant Lefel Mynediad Swyddogion Carchar a chyfnod prawf yn llwyddiannus 
· Mae’n rhaid eich bod wedi llwyddo yn yr asesiad cyn dewis ar gyfer Cyfarwyddyd Addysg Gorfforol 
· Mae’n rhaid eich bod chi wedi derbyn hyfforddiant mewn technegau atal corfforol 
· Rhaid iddynt fod wedi cwblhau cymhwyster Cyfarwyddyd Addysg Gorfforol neu, os ydynt yn llwyddiannus yn y cyfweliad, rhaid iddynt gwblhau'r cymhwyster Cyfarwyddyd Addysg Gorfforol yn llwyddiannus, a rhaid iddynt hefyd basio prawf ffitrwydd 
· Wrth drosglwyddo i sefydliad Pobl Ifanc, bydd gofyn i ddeiliad y swydd gael ei asesu’n llwyddiannus i ddangos ei fod yn addas i weithio gyda Phobl Ifanc. 

	Gallu  
	 


 
	Cymhwysedd Sylfaenol  
	Peidiwch â newid y blwch hwn 
 
· Bydd archwiliadau adnabod a diogelwch yn cael eu cynnal ar gyfer pob ymgeisydd cyn cychwyn yn y swydd. 
· Bydd rhaid i bob ymgeisydd allanol gyflawni cyfnod prawf o 6 mis.  Bydd rhaid i ymgeiswyr mewnol gyflawni cyfnod prawf os nad ydynt eisoes wedi cyflawni cyfnod prawf yn HMPPS. 
· Mae’n rhaid i'r holl staff ddatgan a ydynt yn aelod o grŵp neu fudiad y mae HMPPS yn ystyried eu bod yn hiliol. 


 
	Oriau Gwaith 
(Oriau Anghymdeithasol)  
Lwfansau 
	Wythnos waith 37 awr (safonol). 
 
Staff HMPPS sydd â strwythurau tâl caeedig yn unig 
Oriau wedi’u Pennu Ychwanegol sy’n Bensiynadwy (ACHP) 
Bydd staff sy’n symud o strwythur tâl caeedig 39 awr yn gymwys i gyflawni dwy awr ychwanegol sy’n bensiynadwy ac yn cael eu gwarchod (ACHP).  Byddant yn gweithio wythnos 39 awr sy’n cynnwys yr wythnos safonol o 37 awr ynghyd â dwy awr ychwanegol (ACHP) sy’n cael eu talu ar y gyfradd amser cyffredin sy’n bensiynadwy. 
 
Gweithio Orau Anghymdeithasol 
Fel rhan o’r swydd hon bydd rhaid gweithio oriau anghymdeithasol yn rheolaidd, a byddwch yn cael taliad o 17% yn ychwanegol at eich tâl sylfaenol i gydnabod hynny. Mae oriau anghymdeithasol yn golygu oriau sydd ddim rhwng 07.00 a 19.00 o’r gloch o ddydd Llun i ddydd Gwener, ac yn cynnwys gweithio gyda’r nos, dros nos, ar benwythnosau ac yn ystod gwyliau Banc/Cyhoeddus. 

Proffil Llwyddiant
 
	Ymddygiad 
	Cryfderau 
Argymhellir bod y cryfderau’n cael eu dewis yn lleol – argymhellir 4-8 
	Gallu 
	Profiad 
	Technegol 


 
	Cyflawni’n Gyflym 
	 
	 
	Rhaid bod yn gymwys mewn gweithdrefnau caethiwo, gan gynnwys asesiadau risg deinamig 
	Cwblhau Hyfforddiant Lefel Mynediad Swyddogion Carchar a chyfnod prawf yn llwyddiannus 

	Arweinyddiaeth 
	 
	 
	 
	Mae’n rhaid eich bod wedi llwyddo yn yr asesiad cyn dewis ar gyfer Cyfarwyddyd Addysg Gorfforol 

	Cyfathrebu a Dylanwadu 
	 
	 
	 
	Mae’n rhaid eich bod chi wedi derbyn hyfforddiant mewn technegau atal corfforol 

	Cydweithio 
	 
	 
	 
	Rhaid iddynt fod wedi cwblhau cymhwyster Cyfarwyddyd Addysg Gorfforol neu, os ydynt yn llwyddiannus yn y cyfweliad, rhaid iddynt gwblhau'r cymhwyster Cyfarwyddyd Addysg Gorfforol yn llwyddiannus, a rhaid iddynt hefyd basio prawf ffitrwydd 

	Rheoli Gwasanaeth o Safon 
	 
	 
	 
	Wrth drosglwyddo i sefydliad Pobl Ifanc, bydd gofyn i ddeiliad y swydd gael ei asesu’n llwyddiannus i ddangos ei fod yn addas i weithio gyda Phobl Ifanc. 

